**Dhá shaol**

**Léigh na ceisteanna. Ansin, éist leis an mír agus líon an tábla.**

|  |  |  |
| --- | --- | --- |
| **Ceist** | **Ríona** | **Tomás** |
| 1. Cén t-am a éiríonn sé/sí?
 |  |  |
| 1. An itheann sé/sí bricfeasta?
 |  |  |
| 1. Cad a dhéanann sé/sí ag am lóin?
 |  |  |
| 1. Cén t-am a thagann sé/sí abhaile?
 |  |  |
| 1. Cad a dhéanann sé/sí san oíche?
 |  |  |
| 1. Cad a dhéanann sé/sí ag an deireadh seachtaine?
 |  |  |

**……………………………………….….**![MC900014896[1]]()**…………………………………………**

**Dhá shaol**

**Léigh na ceisteanna. Ansin, éist leis an mír agus líon an tábla.**

|  |  |  |
| --- | --- | --- |
| **Ceist** | **Ríona** | **Tomás** |
| 1. Cén t-am a éiríonn sé/sí?
 |  |  |
| 1. An itheann sé/sí bricfeasta?
 |  |  |
| 1. Cad a dhéanann sé/sí ag am lóin?
 |  |  |
| 1. Cén t-am a thagann sé/sí abhaile?
 |  |  |
| 1. Cad a dhéanann sé/sí san oíche?
 |  |  |
| 1. Cad a dhéanann sé/sí ag an deireadh seachtaine?
 |  |  |

**Dhá shaol**

**Faigh duine a…**

**Cum ceisteanna atá bunaithe ar an eolas a thugtar sa bhosca ‘Faigh duine a…’**

***Mar shampla: An éiríonn tú ar a seacht a chlog?***

**An mbeidh ort aon cheist eile a úsáid? Téigh timpeall an ranga agus cuir na ceisteanna ar dhaoine difriúla.**

|  |  |
| --- | --- |
| **Faigh duine a…**  | **Ainm** |
| éiríonn ar a 7.00 a.m. |  |
| itheann bricfeasta ar 7.30 a.m.  |  |
| thosaíonn ag obair ar 9.15 a.m. |  |
| bhuaileann lena chairde am lóin. |  |
| thagann abhaile ar 5.30 p.m. |  |
| théann go dtí an t-ionad spóirt  |  |

**Dhá shaol**

**Cártaí eolais don chluiche Faigh duine a…**

**Don mhúinteoir:**

Gearr suas na cártaí beaga seo a leanas. Tabhair cárta amháin do gach duine. Mínigh dóibh go n-úsáidfidh siad an t-eolas atá ar na cártaí don chluiche ‘Faigh duine a...’ Cuir níos mó cártaí leis, más gá, ag brath ar líon na bhfoghlaimeoirí.

|  |  |
| --- | --- |
| **Éirím ar a seacht a chlog** | **Buailim le mo chairde ag am lóin** |
| **Ithim bricfeasta ar 7.30 a.m.** | **Tagaim abhaile ar 5.30 p.m.** |
| **Tosaím ag obair ar 9.15 a.m.** | **Téim go dtí an t-ionad spóirt**  |
|  |  |
|  |  |

**Treoracha don mhúinteoir**

**Dhá shaol Éisteacht**

**Le múineadh**

Dul siar ar a bhfuil múinte faoin saol laethúil.

**Moltaí**

1. Tabhair cóip den bhileog **Dhá shaol** do gach foghlaimeoir.
* Léigh na treoracha atá ag barr na bileoige, agus léigh na ceisteanna leis na foghlaimeoirí le cinntiú go dtuigeann siad gach rud. Mínigh dóibh gur leor focal amháin a scríobh isteach, mar shampla: *scannán,* nach gá abairt iomlán a scríobh: *Téann sé chuig scannán*.
* Déan na míreanna a sheinm faoi dhó ar a laghad.
* Ceartaigh an ghníomhaíocht. Cé nach raibh ar na foghlaimeoirí ach focal amháin a scríobh isteach mar fhreagraí agus iad ag éisteacht leis an mír, iarr orthu anois iarracht a dhéanamh na focail a úsáid chun abairt iomlán a chur le chéile don fhreagra. Mar shampla: *Éiríonn Ríona ag ceathrú tar éis a seacht.*
* Tá an leagan Ultach le cloisteáil sa mhír: ‘Ólaim cupán tae ar c**h**eathrú i ndiaidh a deich.’ Moltar áfach, an leagan atá sa chaighdeán a úsáid, is é sin – ‘ag ceathrú’, ach fios a bheith ag na foghlaimeoirí go bhfuil an dá leagan in úsáid i gceantair Ghaeltachta ar leith..
* Cuir na foghlaimeoirí i mbeirteanna. Iarr orthu na ceisteanna sa ghníomhaíocht seo a chur ar an duine in aice leo. Beidh orthu: *sé/sí* a athrú go dtí: *tú.*
* Téigh timpeall an ranga ag éisteacht leo agus ceartaigh aon bhotúin a thugann tú faoi deara, go hairithe ó thaobh na teanga agus na foghraíochta de.
* Ceartaigh an ghníomhaíocht trí iarraidh ar fhoghlaimeoirí éagsúla ceisteanna a chur ort.
* Mínigh do na foghlaimeoirí go mbeidh siad ag imirt cluiche anois. Tabhair cárta amháin ón mbileog **Dhá Shaol** - **Cártaí eolais don chluiche Faigh duine a…** do gach foghlaimeoir. Cruthaigh níos mó cártaí más ga, ag brath ar líon na bhfoghlaimeoirí sa rang. Tabhair cóip den bhileog **Dhá Shaol** - **Faigh duine a…** dóibh (cuir níos mó ceisteanna leis más gá).
* Rachaidh na foghlaimeoirí timpeall an ranga ag cur ceisteanna ar dhaoine eile go dtí go mbeidh an ghreille líonta isteach acu. Beidh orthu éisteacht le freagraí na bhfoghlaimeoirí eile chun an ghreille a líonadh. Mar shampla:

*Foghlaimeoir 1: An éiríonn tú ar a seacht a chlog?*

*Foghlaimeoir 2: Ní éirím. An éiríonn tusa ar a seacht a chlog?*

*Foghlaimeoir 1: Éirím.*

* Cuirfidh foghlaimeoir 2 ainm fhoghlaimeoir 1 sa ghreille. Agus mar sin ar aghaidh go dtí go mbeidh an ghreille líonta.
* Téigh timpeall an ranga ag éisteacht leo. Ceartaigh aon bhotúin a thugann tú faoi deara go háirithe ó thaobh na teanga agus na foghraíochta de. Nuair a bheidh an ghreille líonta isteach acu, ceartaigh an ghníomhaíocht trí iarraidh ar fhoghlaimeoirí abairtí iomlána a chruthú, mar shampla: *Éiríonn Máire ar a seacht a chlog*.

Moltar an ghníomhaíocht seo a nascadh leis an mbileog **Ceisteanna in aghaidh an chloig (Labhairt)**.

**Script**

**Ríona:**

Éirím ag ceathrú tar éis a seacht de ghnáth. Tá cistin againn ag an obair agus ithim mo bhricfeasta ansin gach maidin agus ansin tosaím ag obair ag a naoi a chlog. Ólaim cupán caifé ar leathuair tar éis a deich. Ag am lóin, bíonn lón agam i gcaifé de ghnáth.

Oibrím go dtí a cúig agus téim abhaile ar sé. Déanaim an dinnéar agus ina dhiaidh sin, seinnim an pianó agus léim leabhar.

Ag an deireadh seachtaine, de ghnáth, téim ag siopadóireacht Dé Sathairn le mo chara nó le mo dheirfiúr. Casaim le cairde agus go minic téimid go dtí an teach tábhairne agus ansin go dtí club oíche.

**Tomás:**

Éirím ag a seacht a chlog de ghnáth. Ní ithim bricfeasta sa bhaile – bíonn sé agam sa cheaintín san obair. Tosaím ag obair ag ceathrú go dtí a naoi. Ólaim cupán tae ar cheathrú i ndiaidh a deich. Ag am lóin, ithim san oifig agus ansin téim ag snámh nó ag siúl.

Oibrím go dtí a ceathrú chun a cúig. Tagaim abhaile de ghnáth ar a sé a chlog. Anois is arís, ithim mo dhinnéar i mbialann le mo pháirtí agus téimid abhaile idir a seacht agus hocht. Nuair a théim abhaile, féachaim ar an nuacht. Uaireanta, imrím sacar agus buailim le mo chairde sa teach tábhairne.

Ag an deireadh seachtaine, de ghnáth, imrím leadóg tráthnóna Dé Sathairn. Téim go dtí an phictiúrlann uaireanta nó chuig ceolchoirm.